484 Kunsillier tal-PN ilbieraħ qdew dmirhom u vvutaw fil-votazzjoni bikrija tal-Kunsill Ġenerali straordinarju li se jibda għada. Quddiemna l-Kunsillieri għandna għażla ċara biex nieħdu l-opportunita' u għal darb' oħra nerġgħu bil-vot tagħna nikkonfermaw il-ħidma kbira li ilha għaddejja tlett snin immexxija mill-Kap tal-PN Adrian Delia. Hekk intqal fi stqarrija maħruġa mill-grupp "Il-Vuċi tat-Tesserati" li qed jimbotta 'l quddiem l-għażla favur vot ta' fiduċja fil-Kap tal-PN Adrian Delia. Huma appellaw lill-Kunsillieri tal-Kunsill Ġenerali tal-PN biex jagħżlu li jibqgħu isaħħu l-partit fid-direzzjoni ċara ta' Adrian Delia, biex il-PN jibqa' jkun l-għodda fejjieda għal pajjiżna, partit li jagħti s-setgħa lin-nies, lit-tesserati tiegħu u mhux lil ftit. "Il-Kunsillieri meta jmorru jivvutaw għandhom jagħżlu li flimkien mal-Kap Adrian Delia jibqgħu iżidu mas-suċċessi li ksibna bir-riformi li hu mexxa", tgħid l-istqarrija. L-istess membri tal-Kunsill Ġenerali qalu li d awn ir-riformi wasslu biex il-PN llum għandu bażi finanzjarja soda, riforma fil-midja tal-partit li qed ħalli l-frott, żidiet qawwija fin-numru tat-tesseramenti, uffiċċji iktar miftuħin fid-Dar Ċentrali biex kulħadd u kull attivist iħossu parti mill-partit, u statut ġdid li issa huwa l-għodda biex il-partit jimxi fuqu biex jibqa' jkun partit tan-nies f'soċjeta' li jimpurtaha. Huma fakkru li Adrian Delia bħala Kap tal-PN mexxa mhux biss dawn ir-riformi interni imma wkoll ġlieda qalila kontra l-korruzzjoni. Tant li waħdu fetaħ kawża fil-Qorti biex iġibilna lura tliet sptarijiet li serqulna biex isiru miljunarji kumpaniji barranin. Rebaħ kawża kontra l-Avukat Ġenerali u ġabilna r-rapport dwar Egrant, li xi ħadd ried li jżommu maqful f'kexxun. Ikkummenta //= $special ?>